CELEX: 32010D0228
Language: lt
Date: 1271808000000
Title: 2010/228/: 2010 m. balandžio 21 d. Komisijos sprendimas, kuriuo leidžiama tiekti rinkai indinės morindos ( Morinda citrifolia ) vaisių tyrę ir koncentratą kaip naują maisto sudedamąją dalį pagal Europos Parlamento ir Tarybos reglamentą (EB) Nr. 258/97 (pranešta dokumentu Nr. C(2010) 2397)

23.4.2010   
            
            
               LT
            
            
               Europos Sąjungos oficialusis leidinys
            
            
               L 102/49
            
         KOMISIJOS SPRENDIMAS
   2010 m. balandžio 21 d.
   kuriuo leidžiama tiekti rinkai indinės morindos (Morinda citrifolia) vaisių tyrę ir koncentratą kaip naują maisto sudedamąją dalį pagal Europos Parlamento ir Tarybos reglamentą (EB) Nr. 258/97
   (pranešta dokumentu Nr. C(2010) 2397)
   (Tekstas autentiškas tik anglų kalba)
   (2010/228/ES)
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 1997 m. sausio 27 d. Europos Parlamento ir Tarybos reglamentą (EB) Nr. 258/97 dėl naujų maisto produktų ir naujų maisto komponentų (1), ypač į jo 7 straipsnį,
   kadangi:
   
               (1)
            
            
               2006 m. balandžio 20 d. bendrovė Tahitian Noni International Inc. kompetentingoms Belgijos institucijoms pateikė prašymą leisti tiekti rinkai indinės morindos (Morinda citrifolia) vaisių tyrę ir koncentratą kaip naują maisto sudedamąją dalį.
            
         
               (2)
            
            
               2007 m. vasario 28 d. kompetentinga Belgijos maisto produktų vertinimo tarnyba pateikė pirminio vertinimo ataskaitą. Ataskaitoje ji daro išvadą, kad galima pritarti indinės morindos (Morinda citrifolia) vaisių tyrės ir koncentrato naudojimui kaip maisto sudedamosios dalies.
            
         
               (3)
            
            
               2007 m. kovo 28 d. Komisija persiuntė pirminio vertinimo ataskaitą visoms valstybėms narėms.
            
         
               (4)
            
            
               Per Reglamento (EB) Nr. 258/97 6 straipsnio 4 dalyje nustatytą 60 dienų laikotarpį remiantis ta nuostata buvo pateikta pagrįstų prieštaravimų dėl šio produkto tiekimo rinkai.
            
         
               (5)
            
            
               Todėl 2007 m. lapkričio 7 d. konsultuotasi su Europos maisto saugos tarnyba (toliau – EMST).
            
         
               (6)
            
            
               2009 m. kovo 13 d. EMST Dietinių produktų, mitybos ir alergijos mokslininkų grupės nuomonėje, parengtoje pagal Europos Komisijos prašymą dėl indinės morindos (Morinda citrifolia) (Noni) vaisių tyrės ir koncentrato naudojimo kaip naujos maisto sudedamosios dalies saugos, padarė išvadą, kad Noni vaisių tyrė ir koncentratas yra saugūs žmonėms.
            
         
               (7)
            
            
               Remiantis moksliniu vertinimu nustatyta, kad indinės morindos (Morinda citrifolia) (Noni) vaisių tyrė ir koncentratas atitinka kriterijus, nustatytus Reglamento (EB) Nr. 258/97 3 straipsnio 1 dalyje.
            
         
               (8)
            
            
               Šiame sprendime numatytos priemonės atitinka Maisto grandinės ir gyvūnų sveikatos nuolatinio komiteto nuomonę,
            
         PRIĖMĖ ŠĮ SPRENDIMĄ:
   1 straipsnis
   Sąjungos rinkai galima tiekti I priede nurodytą indinės morindos (Morinda citrifolia) (Noni) vaisių tyrę ir koncentratą kaip naują maisto sudedamąją dalį, skirtą naudoti II priede išvardytoms paskirtims.
   2 straipsnis
   Šiuo sprendimu leidžiamos indinės morindos (Morinda citrifolia) vaisių tyrės pavadinimas, nurodomas ženklinant jos turinčius maisto produktus, yra „Indinės morindos (Morinda citrifolia) vaisių tyrė“ arba „Noni vaisių tyrė“.
   Šiuo sprendimu leidžiamo indinės morindos (Morinda citrifolia) vaisių koncentrato pavadinimas, nurodomas ženklinant jo turinčius maisto produktus, yra „Indinės morindos (Morinda citrifolia) vaisių koncentratas“ arba „Noni vaisių koncentratas“.
   3 straipsnis
   Šis sprendimas skirtas Tahitian Noni International Inc. (333 West River Park DRIVE, Provo, Utah 84604, JAV).
   
      Priimta Briuselyje 2010 m. balandžio 21 d.
      
         
            Komisijos vardu
         
         John DALLI
         
            Komisijos narys
         
      
   
   
      (1)  OL L 43, 1997 2 14, p. 1.
   
      I PRIEDAS
      
         Indinės morindos (Morinda citrifolia) vaisių tyrės ir koncentrato specifikacijos
      
      Aprašymas
      Indinės morindos (Morinda citrifolia) vaisių derlius nuimamas rankomis. Iš trinamų vaisių mechaniškai atskiriamos sėklos ir žievė. Pasterizuota tyrė supakuojama į sterilias pakuotes ir laikoma šaltai.
      Indinės morindos (Morinda citrifolia) koncentratas ruošiamas iš M. citrifolia tyrės ją apdorojant pektolito enzimais (50–60 °C, 1–2 val.). Vėliau tyrė kaitinama siekiant sunaikinti pektinazes ir po to iš karto vėsinama. Sultys atskiriamos dekanteravimo centrifugoje, po to surenkamos ir pasterizuojamos, vėliau koncentruojamos vakuuminiame garintuve nuo 6–8 iki 49–51 brikso (galutinis koncentratas).
      
                  Indinės morindos (Morinda citrifolia) vaisių tyrės ir koncentrato sudėtis
               
            
                  Drėgnis
               
               
                  89–93 %
               
               
                  48–53 %
               
            
                  Baltymai
               
               
                  < 0,6 g/100 g
               
               
                  3–3,5 g/100 g
               
            
                  Riebalai
               
               
                  < 0,2 g/100 g
               
               
                  < 0,04 g/100 g
               
            
                  Pelenai
               
               
                  < 1 g/100 g
               
               
                  4,5–5 g/100 g
               
            
                  Bendras angliavandenių kiekis
               
               
                  5–10 g/100 g
               
               
                  37–45 g/100 g
               
            
                  Fruktozė
               
               
                  0,5–2 g/100 g
               
               
                  9–11 g/100 g
               
            
                  Gliukozė
               
               
                  0,5–2 g/100 g
               
               
                  9–11 g/100 g
               
            
                  Maistinės skaidulinės medžiagos
               
               
                  1,5–3 g/100 g
               
               
                  1,5–5 g/100 g
               
            
                  5,15-dimetilmorindolas (1)
                  
               
               
                  0,19–0,20 μg/mL
               
               
                  0,11–0,77 μg/mL
               
            
                  Lucidinas (1)
                  
               
               
                  neaptikta
               
               
                  neaptikta
               
            
                  Alizarinas (1)
                  
               
               
                  neaptikta
               
               
                  neaptikta
               
            
                  Rubiadinas (1)
                  
               
               
                  neaptikta
               
               
                  neaptikta
               
            
         (1)  Nustatyta pagal didelio slėgio skysčių chromatografijos naudojant UV detektorių metodą, pareiškėjo sukurtą ir patvirtintą dėl antrachinonų indinės morindos (Morinda citrifolia) tyrėje ir koncentrate tyrimo.
      Aptikimo ribos buvo: 2,5 ng/mL (5,15 dimetilmorindolas); 50,0 ng/mL (lucidinas); 6,3 ng/mL (alizarinas) ir 62,5 ng/mL (rubiadinas).
   
   
      II PRIEDAS
      
         Indinės morindos (Morinda citrifolia) vaisių tyrės ir koncentrato naudojimo paskirtys
      
      
                  Produktų, kuriose naudojama, grupės
               
               
                  Didžiausia naudojama indinės morindos (Morinda citrifolia) vaisių koncentracija
               
            
                  Tyrė
               
               
                  Koncentratas
               
            
                  Saldumynai, konditerijos gaminiai
               
               
                  44,9 g/100 g
               
               
                  10,2 g/100 g
               
            
                  Dribsnių batonėliai
               
               
                  53 g/100 g
               
               
                  12 g/100 g
               
            
                  Maistinių gėrimų mišinių milteliai (sausa masė)
               
               
                  53 g/100 g
               
               
                  12 g/100 g
               
            
                  Gazuoti gėrimai
               
               
                  11 g/100 g
               
               
                  2,5 g/100 g
               
            
                  Ledai ir šerbetas
               
               
                  31,2 g/100 g
               
               
                  7,1 g/100 g
               
            
                  Jogurtas
               
               
                  11,8 g/100 g
               
               
                  2,7 g/100 g
               
            
                  Sausainiai
               
               
                  53 g/100 g
               
               
                  12 g/100 g
               
            
                  Bandelės, tortai ir pyragai
               
               
                  53 g/100 g
               
               
                  12 g/100 g
               
            
                  Dribsniai (nesmulkintų grūdų)
               
               
                  88,3 g/100 g
               
               
                  20 g/100 g
               
            
                  Džemai ir drebučiai (vaisių konservai)
               
               
                  
                      (1) 132,5 g/100 g
               
               
                  30 g/100 g
               
            
                  Saldieji užtepai, užpildai ir glajus
               
               
                  31,2 g/100 g
               
               
                  7,1 g/100 g
               
            
                  Pikantiški padažai, marinatai, riebūs padažai ir prieskoniai
               
               
                  88,3 g/100 g
               
               
                  20 g/100 g
               
            
                  Maisto papildai (pagal Europos Parlamento ir Tarybos direktyvą 2002/46/EB (2))
               
               
                  26,5 g gamintojo rekomenduojamoje paros dozėje
               
               
                  6 g gamintojo rekomenduojamoje paros dozėje
               
            
         (1)  Pagal neapdorotą kiekį, skirtą pagaminti 100 g galutinio produkto.
      
         (2)  OL L 183, 2002 7 12, p. 51.